En landsdækkende razzia mod børneporno foretaget af Midt- og Vestjyllands Politi førte til at to mænd fra henholdsvis Aalborg og Hjørring blev anholdt. - Vi har ransaget to adresser i Nordjylland i Hjørring og Aalborg, hvor vi har fundet beviser for børneporno. Derfor har vi anholdt de to, der bor på adresserne, siger vicepolitikommissær Henrik Grove fra Midt- og Vestjyllandspoliti til TV2/Nord. I alt ransagede politiet hele landet rundt 15 adresser. Seks mænd blev anholdt. Og i forhold til de to i Nordjylland kan der sagtens gå lang tid før der sker mere i sagen. - Nu skal computerne endevendes og analyseres. Og det tager lang tid. Normalt op til et halvt år, siger Henrik Grove.

Opsummering:
To mænd fra Nordjylland er anholdt for besiddelse af børneporno på deres computere.